《次韵感学事二首》
元代·方回

战鼙惊倒白头翁，慨想青衿旧日风。
或厌三场争小技，孰知一日网群雄。
虀盐此地涵濡久，藻鉴他时赏拔公。
松老槐颠异畴昔，定应穷极道还通。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。